title: Padomes Lēmums (2018. gada 26. jūnijs), ar ko ieceļ septiņus Eiropas Pārtikas nekaitīguma iestādes valdes locekļus

text:
                  2.7.2018

                  LV

                  Eiropas Savienības Oficiālais Vēstnesis

                  C 230/2

            PADOMES LĒMUMS
      (2018. gada 26. jūnijs),
      ar ko ieceļ septiņus Eiropas Pārtikas nekaitīguma iestādes valdes locekļus
      (2018/C 230/02)
      EIROPAS SAVIENĪBAS PADOME,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes Regulu (EK) Nr. 178/2002 (2002. gada 28. janvāris), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 25. panta 1. punktu,
      ņemot vērā kandidātu sarakstu, ko Padomei ar 2018. gada 24. janvāra vēstuli iesniedza Eiropas Komisija,
      ņemot vērā Eiropas Parlamenta viedokļus, kas pausti 2018. gada 16. maija vēstulē,
      tā kā:

                  (1)

                  Ir ļoti svarīgi nodrošināt Eiropas Pārtikas nekaitīguma iestādes neatkarību, augstu zinātnisko kvalitāti, pārredzamību un efektivitāti. Ir obligāti jānodrošina arī minētās iestādes sadarbība ar dalībvalstīm.

                  (2)

                  Septiņiem Eiropas pārtikas nekaitīguma iestādes valdes locekļiem 2018. gada 30. jūnijā beigsies pilnvaru termiņš.

                  (3)

                  Komisijas iesniegtais kandidātu saraksts ir izskatīts ar mērķi iecelt septiņus jaunus Eiropas pārtikas nekaitīguma iestādes valdes locekļus, pamatojoties uz dokumentiem, ko iesniegusi Komisija, un ņemot vērā Eiropas Parlamenta paustos viedokļus. Mērķis ir nodrošināt augstākos kompetences standartus, plašu attiecīgās pieredzes spektru, piemēram, vadībā un valsts pārvaldē, kā arī pēc iespējas plašāku ģeogrāfisko pārstāvību Savienībā.

                  (4)

                  Regulas (EK) Nr. 178/2002 25. panta 1. punktā ir noteikts, ka četriem Eiropas Pārtikas nekaitīguma iestādes valdes locekļiem ir jābūt pieredzei organizācijās, kas pārstāv patērētājus un citas ieinteresētās personas pārtikas apritē. Trim valdes locekļiem ar šādu pieredzi – vienam ar pieredzi organizācijās, kas pārstāv patērētājus, un diviem ar pieredzi organizācijās, kas pārstāv citas ieinteresētās personas pārtikas apritē, – 2018. gada 30. jūnijā beigsies pilnvaru termiņš. Minētie locekļi tāpēc būtu jāaizstāj locekļiem ar pieredzi organizācijās, kas pārstāv patērētājus un citas ieinteresētās personas pārtikas apritē, un vajadzētu būt pārstāvētām abām apakškategorijām – patērētājiem un citām ieinteresētajām personām pārtikas apritē.

                  (5)

                  Regulas (EK) Nr. 178/2002 25. panta 2. punktā ir paredzēts, ka valdes locekļu pilnvaru laiks ir četri gadi un ka to var atjaunot vienu reizi. Viens no kandidātiem ar pieredzi organizācijās, kas pārstāv patērētājus, jau ir ticis iecelts par valdes locekli ar Padomes 2013. gada 24. jūnija lēmumu (2) un 2014. gada 16. jūnija lēmumu (3). Vispirms viņš amatā darbojās vienu gadu atlikušajā pilnvaru termiņā pēc cita locekļa atkāpšanās no amata un pēc tam tika iecelts amatā uz pilnu četru gadu pilnvaru termiņu. Tāpēc šis loceklis amatā būtu jāieceļ tikai uz trim gadiem, lai viņa kopējais pilnvaru termiņš amatā nepārsniegtu astoņus gadus,

            IR PIEŅĒMUSI ŠO LĒMUMU.
      1. pants
      Par jauniem Eiropas Pārtikas nekaitīguma iestādes valdes locekļiem uz laikposmu no 2018. gada 1. jūlija līdz 2022. gada 30. jūnijam ar šo tiek iecelti:

         Geronimo Răducu BRĂNESCU,

         Herman DIRICKS,

         Libor DUPAL (*1),

         Iñaki EGUILEOR,

         András SZÉKÁCS,

         Annette TOFT (*2).
      2. pants
      Par jaunu Eiropas Pārtikas nekaitīguma iestādes valdes locekli uz laikposmu no 2018. gada 1. jūlija līdz 2021. gada 30. jūnijam ar šo tiek iecelts:

         Raymond O’ROURKE (*3).
      3. pants
      Šis lēmums stājas spēkā tā pieņemšanas dienā.

         Luksemburgā, 2018. gada 26. jūnijā

               Padomes vārdā –

               priekšsēdētāja

            E. ZAHARIEVA

         (1)  OV L 31, 1.2.2002., 1. lpp.

         (2)  Padomes Lēmums (2013. gada 24. jūnijs), ar ko ieceļ Eiropas Pārtikas nekaitīguma iestādes valdes locekli (OV C 187, 29.6.2013., 7. lpp.).

         (3)  Padomes Lēmums (2014. gada 16. jūnijs), ar ko ieceļ pusi no Eiropas Pārtikas nekaitīguma iestādes valdes locekļiem (OV C 192, 21.6.2014., 2. lpp.).

         (*1)  Pieredze organizācijās, kas pārstāv patērētājus.

         (*2)  Pieredze organizācijās, kas pārstāv citas ieinteresētās personas pārtikas apritē.

         (*3)  Pieredze organizācijās, kas pārstāv patērētājus.


title: Padomes Lēmums (KĀDP) 2018/1125 (2018. gada 10. augusts), ar ko groza Lēmumu (KĀDP) 2015/740 par ierobežojošiem pasākumiem saistībā ar situāciju Dienvidsudānā

text:
                  13.8.2018

                  LV

                  Eiropas Savienības Oficiālais Vēstnesis

                  L 204/48

         PADOMES LĒMUMS (KĀDP) 2018/1125
         (2018. gada 10. augusts),
         ar ko groza Lēmumu (KĀDP) 2015/740 par ierobežojošiem pasākumiem saistībā ar situāciju Dienvidsudānā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     2015. gada 7. maijā Padome pieņēma Lēmumu (KĀDP) 2015/740 (1) par ierobežojošiem pasākumiem saistībā ar situāciju Dienvidsudānā.

                     (2)

                     2018. gada 13. jūlijā Apvienoto Nāciju Organizācijas Drošības padome pieņēma Rezolūciju 2428 (2018), ar kuru jo īpaši nosaka ieroču embargo un to personu un vienību sarakstam, kurām piemēro ierobežojošus pasākumus, pievieno divas personas.

                     (3)

                     Tādēļ būtu attiecīgi jāgroza Lēmums (KĀDP) 2015/740,

               IR PIEŅĒMUSI ŠO LĒMUMU.

            1. pants
            Lēmumu (KĀDP) 2015/740 groza šādi:

                        1)

                        lēmuma 1. panta 2. punktu aizstāj ar šādu:

                           “2.   Ir aizliegts arī:

                                       a)

                                       tieši vai netieši jebkurai fiziskai vai juridiskai personai, vienībai vai struktūrai Dienvidsudānā vai izmantošanai Dienvidsudānā sniegt tehnisku palīdzību, starpniecības pakalpojumus vai citus pakalpojumus – tostarp nodrošināt bruņotus algotņus –, kas saistīti ar militārām darbībām vai ar 1. punktā minētajiem priekšmetiem vai ar šādu priekšmetu piegādi, ražošanu, tehnisko apkopi vai izmantošanu;

                                       b)

                                       tieši vai netieši jebkurai fiziskai vai juridiskai personai, vienībai vai struktūrai Dienvidsudānā vai izmantošanai Dienvidsudānā piešķirt finansējumu vai finanšu palīdzību saistībā ar militārām darbībām vai saistībā ar 1. punktā minētajiem priekšmetiem, tostarp jo īpaši piešķīrumus, aizdevumus un eksporta kredītu apdrošināšanu, kā arī apdrošināšanu vai pārapdrošināšanu jebkādai šādu priekšmetu pārdošanai, piegādei, nodošanai vai eksportēšanai vai ar tiem saistītai tehniskai palīdzībai, starpniecības pakalpojumiem vai citiem pakalpojumiem;

                                       c)

                                       apzināti un tīši piedalīties darbībās, kuru mērķis vai sekas ir apiet a) vai b) apakšpunktā minētos pasākumus.”;

                        2)

                        lēmuma 2. pantu aizstāj ar šādu:

                           “2. pants
                           Šā lēmuma 1. pantu nepiemēro turpmāk uzskaitītā pārdošanai, piegādei, nodošanai vai eksportam:

                                       a)

                                       ieroči un ar tiem saistīti materiāli, kā arī apmācība un palīdzība, kas paredzēti vienīgi nolūkā atbalstīt ANO personālu, tostarp Apvienoto Nāciju Organizācijas misiju Dienvidsudānas Republikā (UNMISS) un Apvienoto Nāciju Organizācijas Pārejas posma drošības spēkus Abjejā (UNISFA), vai viņu lietošanai;

                                       b)

                                       militārs ekipējums, kas nav letāls un kas ir paredzēts vienīgi humānām vai aizsardzības vajadzībām, un ar to saistīta tehniskā palīdzība vai apmācība, par ko iepriekš paziņots saskaņā ar Rezolūciju 2206 (2015) izveidotajai Drošības padomes komitejai (“Komiteja”);

                                       c)

                                       aizsargtērpi, tostarp pretšķembu vestes un militāras aizsargķiveres, ko ANO personāls, plašsaziņas līdzekļu pārstāvji un humānās palīdzības un attīstības atbalsta darbinieki un saistītais personāls uz laiku ieved Dienvidsudānā tikai personiskai lietošanai;

                                       d)

                                       ieroči un ar tiem saistīti materiāli, ko uz laiku ieved Dienvidsudānā tādas valsts bruņotie spēki, kura saskaņā ar starptautiskajām tiesībām veic darbības vienīgi nolūkā tieši atvieglot savu valstspiederīgo aizsardzību vai evakuāciju un to personu aizsardzību vai evakuāciju, par kurām tai ir konsulārā atbildība Dienvidsudānā, par ko paziņots Komitejai;

                                       e)

                                       ieroči un ar tiem saistīti materiāli, kā arī tehniskā apmācība un palīdzība Āfrikas Savienības Reģionālajiem intervences spēkiem vai to atbalstam, kas paredzēti vienīgi reģionālām operācijām cīņā pret Tā Kunga pretošanās armiju, par ko iepriekš paziņots Komitejai;

                                       f)

                                       ieroči un ar tiem saistīti materiāli, kā arī tehniskā apmācība un palīdzība, kas paredzēti vienīgi nolūkā atbalstīt miera līguma noteikumu īstenošanu, kā iepriekš apstiprinājusi Komiteja;

                                       g)

                                       ieroču un ar tiem saistītu materiālu cita veida pārdošana vai piegāde vai palīdzības sniegšana, vai personāla nodrošināšana, kā iepriekš apstiprinājusi Komiteja.”;

                        3)

                        iekļauj šādu 2.a pantu:

                           “2.a pants

                              1.   Saskaņā ar savām valsts iestādēm un tiesību aktiem un atbilstīgi starptautiskajām tiesībām dalībvalstis savā teritorijā, tostarp jūras ostās un lidostās, pārbauda visas kravas, kas tiek sūtītas uz Dienvidsudānu, ja to rīcībā ir informācija, kas dod pietiekamu pamatu uzskatīt, ka kravā ir priekšmeti, kuru piegāde, pārdošana, nosūtīšana vai eksportēšana ir aizliegta saskaņā ar 1. pantu.

                              2.   Atklājot priekšmetus, kuru piegāde, pārdošana, nodošana vai eksports saskaņā ar 1. pantu ir aizliegts, dalībvalstis tos konfiscē un likvidē (piemēram, iznīcinot, padarot darboties nespējīgus, nododot glabāšanā vai nododot likvidēšanai valstij, kas nav izcelsmes vai galamērķa valsts).”;

                        4)

                        lēmuma 3. panta 1. punkta a) apakšpunktu aizstāj ar šādu:

                                    “a)

                                    kuras Drošības padome vai Komiteja saskaņā ar ANO DP Rezolūcijas 2206 (2015) 6., 7., 8. un 9. punktu un ANO DP Rezolūcijas 2428 (2018) 14. punktu ir iekļāvusi sarakstā, kā uzskaitīts šā lēmuma I pielikumā;”;

                        5)

                        lēmuma 6. panta 1. punkta a) apakšpunktu aizstāj ar šādu:

                                    “a)

                                    personas un vienības, ko Drošības padome vai Komiteja saskaņā ar ANO DP Rezolūcijas 2206 (2015) 6., 7., 8. un 12. punktu un ANO DP Rezolūcijas 2428 (2018) 14. punktu ir iekļāvusi sarakstā, kā uzskaitīts šā lēmuma I pielikumā;”.

            2. pants
            Ar šo Lēmuma (KĀDP) 2015/740 I pielikumu groza tā, kā izklāstīts šā lēmuma I pielikumā.

            3. pants
            Ar šo Lēmuma (KĀDP) 2015/740 II pielikumu groza tā, kā izklāstīts šā lēmuma II pielikumā.

            4. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.

            Briselē, 2018. gada 10. augustā

                  Padomes vārdā –

                  priekšsēdētājs

               G. BLÜMEL

            (1)  Padomes Lēmums (KĀDP) 2015/740 (2015. gada 7. maijs) par ierobežojošiem pasākumiem saistībā ar situāciju Dienvidsudānā un ar ko atceļ Lēmumu 2014/449/KĀDP (OV L 117, 8.5.2015., 52. lpp.).

            I PIELIKUMS
            Turpmāk norādītās personas tiek pievienotas Lēmuma (KĀDP) 2015/740 I pielikumā izklāstītajā sarakstā:

               “7.
                     Malek REUBEN RIAK RENGU (citā vārdā: a) Malek Ruben)

               Pakāpe: ģenerālleitnants
               Amats: a) Ģenerālštāba vadītāja vietnieks loģistikas jautājumos; b) Aizsardzības štāba vadītāja vietnieks un armijas ģenerālinspektors
               Dzimšanas datums: 1960. gada 1. janvāris
               Dzimšanas vieta: Yei, Dienvidsudāna
               Valstspiederība: Dienvidsudāna
               Datums, kad iekļauts ANO sarakstā: 2018. gada 13. jūlijs

                  Cita informācija. Kā Sudānas Tautas atbrīvošanas armijas štāba vadītāja vietnieks loģistikas jautājumos Riak bija viena no augstākajām Dienvidsudānas valdības amatpersonām, kas plānoja un pārraudzīja uzbrukumus Unity State 2015. gadā, kuri izraisīja plašus postījumus un iedzīvotāju masveida pārvietošanu.

                  Informācija no Sankciju komitejas sniegtā kopsavilkuma par sarakstā iekļaušanas iemesliem

                  Malek Ruben Riak sarakstā tika iekļauts 2018. gada 13. jūlijā saskaņā ar 6. punktu, 7. punkta a) apakšpunktu un 8. punktu Rezolūcijā 2206 (2015), kā tas vēlreiz apstiprināts Rezolūcijā 2418 (2018), šādu iemeslu dēļ: “darbības vai politika, kas apdraud mieru, drošību vai stabilitāti Dienvidsudānā”; “darbības vai politika, kuras nolūks vai rezultāts ir paplašināt vai paildzināt konfliktu Dienvidsudānā …”, un kā vadītājs tādai “vienībai, tostarp jebkādai Dienvidsudānas valdības, opozīcijas, paramilitāra grupējuma vai cita grupējuma vienībai, kura ir iesaistījusies vai kuras locekļi ir iesaistījušies kādā no 6. un 7. punktā minētajām darbībām”, un saskaņā ar šīs rezolūcijas 14. punkta e) apakšpunktu – par “tādu aktu plānošanu, vadīšanu vai izdarīšanu Dienvidsudānā, kuri ietver seksuālu un ar dzimumu saistītu vardarbību”.
               Saskaņā ar ziņojumu, ko ekspertu grupa Dienvidsudānas jautājumā sniedza 2016. gada janvārī (S/2016/70), Riak bija viens no augstāko drošības amatpersonu grupas, kas plānoja Unity State uzbrukumu Opozīcijā esošajai Sudānas Tautas atbrīvošanas armijai, sākot ar 2015. gada janvāri, un pēc tam pārraudzīja tā izpildi, sākot no 2015. gada aprīļa beigām. Dienvidsudānas valdība sāka apbruņot Bul Nuer jauniešus 2015. gada sākumā, lai veicinātu viņu piedalīšanos uzbrukumā. Vairumam Bul Nuer jauniešu jau bija piekļuve Kalašņikova tipa automātiskajām šautenēm, bet munīcija bija kritiski svarīga, lai uzturētu to operācijas. Ekspertu grupa ziņoja par pierādījumiem, tostarp liecībām no militāriem avotiem, par to, ka Sudānas Tautas atbrīvošanas armijas štābs jauniešu grupas apgādāja ar munīciju speciāli uzbrukuma veikšanas nolūkos. Riak tajā laikā bija Sudānas Tautas atbrīvošanas armijas štāba vadītāja vietnieks loģistikas jautājumos. Uzbrukums izraisīja ciematu un infrastruktūras sistemātisku iznīcināšanu, vietējo iedzīvotāju piespiedu pārvietošanu, civiliedzīvotāju haotisku nogalināšanu un spīdzināšanu, plašu seksuālās vardarbības izmantošanu, tostarp pret vecākiem cilvēkiem un bērniem, bērnu nolaupīšanu un vervēšanu karošanai un iedzīvotāju masveida pārvietošanu. Pēc tam, kad tika iznīcināta liela daļa valsts dienvidu un centrālo daļu, daudzi plašsaziņas līdzekļi un humānās palīdzības organizācijas, kā arī Apvienoto Nāciju Organizācijas misija Dienvidsudānā (UNMISS) publicēja ziņojumus par izdarīto pārkāpumu apmēriem.
               8.
                     Paul MALONG AWAN (citā vārdā: a) Paul Malong Awan Anei, b) Paul Malong, c) Bol Malong)

               Pakāpe: ģenerālis
               Amats: a) bijušais Sudānas Tautas atbrīvošanas armijas (SPLA) Ģenerālštāba vadītājs, b) bijušais pārvaldnieks, Northern Bahr el-Ghazal State

               Dzimšanas datums: a) 1962. gads, b) 1960. gada 4. decembris, c)1960. gada 12. aprīlis
               Dzimšanas vieta: Malualkon, Dienvidsudāna
               Valstspiederība: a) Dienvidsudāna, b) Uganda
               Pases Nr.: a) Dienvidsudānas numurs S00004370, b) Dienvidsudānas numurs D00001369, c) Sudānas numurs 003606, d) Sudānas numurs 00606, e) Sudānas numurs B002606
               Datums, kad iekļauts ANO sarakstā: 2018. gada 13. jūlijs

                  Cita informācija. Kā SPLA ģenerālštāba vadītājs Malong, pārkāpjot Nolīgumu par karadarbības pārtraukšanu un 2015. gada Nolīgumu par Dienvidsudānas konflikta atrisināšanu (ARCSS), paplašināja vai paildzināja konfliktu Dienvidsudānā. Viņš esot vadījis centienus nogalināt opozīcijas līderi Riek Machar. Viņš pavēlēja SPLA vienībām kavēt humānās palīdzības piegāžu transportu. Malong vadībā SPLA uzbruka civiliedzīvotājiem, skolām un slimnīcām; piespieda civiliedzīvotājus pārvietoties; īstenoja piespiedu pazušanu; patvaļīgi aizturēja civiliedzīvotājus un veica spīdzināšanu un izvarošanu. Viņš izmantoja Mathiang Anyoor Dinka cilšu paramilitāro grupējumu, kas izmanto bērnus karavīrus. Viņa vadībā SPLA ierobežoja UNMISS, Apvienotās uzraudzības un novērtēšanas komisijas (JMEC) un CTSAMM piekļuvi objektiem izmeklēšanas un pārkāpumu dokumentēšanas vajadzībām.

                  Informācija no Sankciju komitejas sniegtā kopsavilkuma par sarakstā iekļaušanas iemesliem

                  Paul Malong Awan sarakstā tika iekļauts 2018. gada 13. jūlijā saskaņā ar 6. punktu, 7. punkta a), b), c), d) un f) apakšpunktu un 8. punktu Rezolūcijā 2206 (2015), kā tas vēlreiz apstiprināts Rezolūcijā 2418 (2018), šādu iemeslu dēļ: “darbības vai politika, kuras nolūks vai rezultāts ir paplašināt vai paildzināt konfliktu Dienvidsudānā vai kavēt izlīguma vai miera sarunas vai procesus, tostarp pārkāpjot Nolīgumu par karadarbības pārtraukšanu”; “darbības vai politika, kuras apdraud pārejas nolīgumus vai traucē politiskajam procesam Dienvidsudānā”; “uzbrukumi civiliedzīvotājiem, tostarp sievietēm un bērniem, veicot vardarbības aktus (tostarp nogalinot, kropļojot, spīdzinot vai izvarojot vai veicot citus seksuālas vardarbības aktus), personu nolaupīšanu, piespiedu pazušanu, piespiedu pārvietošanu vai uzbrukumus skolām, slimnīcām, reliģiskām vietām vai vietām, kur civiliedzīvotāji meklē patvērumu, vai veicot darbības, kas ir nopietns cilvēktiesību vai starptautisko humanitāro tiesību pārkāpums”; “tādu aktu plānošana, vadīšana vai veikšana Dienvidsudānā, ar kuriem tiek pārkāptas spēkā esošās starptautiskās cilvēktiesības vai starptautiskās humanitārās tiesības vai tādu aktu plānošana, vadīšana vai veikšana, kas ir cilvēktiesību pārkāpumi”; “bērnu izmantošana vai vervēšana bruņotos grupējumos vai bruņotajos spēkos saistībā ar bruņoto konfliktu Dienvidsudānā”; “starptautisko miera uzturēšanas, diplomātisko vai humānās palīdzības misiju, tostarp Starpvaldību attīstības iestādes Uzraudzības un pārbaudes mehānisma, darbību kavēšana Dienvidsudānā vai šķēršļu radīšana humānās palīdzības sniegšanai vai sadalei, vai piekļuvei tai”; un kā vadītājs tādai “vienībai, tostarp jebkādai Dienvidsudānas valdības, opozīcijas, paramilitāra grupējuma vai cita grupējuma vienībai, kura ir iesaistījusies vai kuras locekļi ir iesaistījušies kādā no 6. un 7. punktā minētajām darbībām”.
               No 2014. gada 23. aprīļa līdz 2017. gada maijam Malong ieņēma SPLA ģenerālštāba vadītāja amatu. Savā iepriekšējā amatā kā ģenerālštāba vadītājs viņš, pārkāpjot Nolīgumu par karadarbības pārtraukšanu un 2015. gada Nolīgumu par Dienvidsudānas konflikta atrisināšanu (ARCSS), paplašināja vai paildzināja konfliktu Dienvidsudānā. No 2016. gada augusta sākuma Malong esot vadījis centienus nogalināt Dienvidsudānas opozīcijas līderi Riek Machar. Malong, apzināti dodot pretpavēli prezidenta Salva Kiir pavēlei, 2016. gada 10. jūlijā pavēlēja veikt tanku, apbruņotu helikopteru un kājinieku uzbrukumus Machar mītnei un Opozīcijā esošās Sudānas Tautas atbrīvošanās kustības (SPLM-IO) “Jebel” bāzei. Malong no SPLA štāba personīgi uzraudzīja centienus pārķert Machar. No 2016. gada augusta sākuma Malong gribēja, lai SPLA nekavējoties uzbrūk Machar iespējamām pozīcijām, un informēja SPLA komandierus, ka Machar nav jāsagūsta dzīvs. Turklāt 2016. sākumā saņemta informācija liecina par to, ka Malong SPLA vienībām pavēlēja kavēt humānās palīdzības piegāžu nogādāšanu pāri Nīlas upei, kur desmitiem tūkstošiem civiliedzīvotāju draudēja bads; viņš apgalvoja, ka pārtikas palīdzība no civiliedzīvotājiem tiktu novirzīta kaujinieku grupām. Malong pavēļu rezultātā pārtikas piegāde pāri Nīlai bija bloķēta vismaz divas nedēļas.
               Kamēr viņš ieņēma SPLA ģenerālštāba vadītāja amatu, Malong bija atbildīgs par SPLA un tās sabiedroto spēku nopietniem pārkāpumiem, tostarp par uzbrukumiem civiliedzīvotājiem, piespiedu pārvietošanu, piespiedu pazušanu, patvaļīgu aizturēšanu, spīdzināšanu un izvarošanu. Malong vadībā SPLA sāka uzbrukumus pret civiliedzīvotājiem un tīši nogalināja neapbruņotus bēgošus civiliedzīvotājus. ANO dokumentēja, ka Yei reģionā vien no 2016. gada jūlija līdz 2017. janvārim SPLA un tās sabiedrotie spēki ir nogalinājuši 114 civiliedzīvotājus. SPLA tīši uzbruka skolām un slimnīcām. 2017. gada aprīlī Malong esot uzdevis SPLA teritoriju ap Wau atbrīvot no visiem cilvēkiem, tostarp no civiliedzīvotājiem. Malong neesot atturējis SPLA spēkus no civiliedzīvotāju nogalināšanas, un personas, kuras tika turētas aizdomās par nemiernieku slēpšanu, tika uzskatītas par pamatotiem mērķiem.
               Saskaņā ar Āfrikas Savienības Izmeklēšanas komisijas Dienvidsudānas jautājumā 2014. gada 15. oktobra ziņojumu Malong bija atbildīgs par Mathiang Anyoor Dinka cilšu paramilitārā grupējuma masu mobilizāciju, kurā pamiera un pārejas laikposma drošības pasākumu uzraudzības mehānisms (CTSAMM) dokumentēja bērnu karavīru izmantošanu.
               Laikā, kad Malong vadīja SPLA, valdības spēki regulāri ierobežoja Apvienoto Nāciju Organizācijas misijas Dienvidsudānā (UNMISS), Apvienotās uzraudzības un novērtēšanas komisijas (JMEC) un CTSAMM piekļuvi, kad tās mēģināja izmeklēt un dokumentēt pārkāpumus. Piemēram, 2017. gada 5. aprīlī ANO un CTSAMM kopīga patruļa mēģināja piekļūt Pajok, bet SPLA kareivji viņiem liedza piekļuvi.”

            II PIELIKUMS
            Ieraksti attiecībā uz turpmāk minētajām personām tiek svītroti no Lēmuma (KĀDP) 2015/740 II pielikuma:

                        —

                                    1.

                                       Paul Malong,

                        —

                                    3.

                                       Malek Reuben Riak.


title: Padomes Lēmums (2018. gada 4. septembris), ar ko pieņem Padomes nostāju par Eiropas Savienības 2018. finanšu gada budžeta grozījuma Nr. 4 projektu

text:
                  6.9.2018

                  LV

                  Eiropas Savienības Oficiālais Vēstnesis

                  C 314/3

         PADOMES LĒMUMS
         (2018. gada 4. septembris),
         ar ko pieņem Padomes nostāju par Eiropas Savienības 2018. finanšu gada budžeta grozījuma Nr. 4 projektu
         (2018/C 314/04)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
         ņemot vērā Eiropas Parlamenta un Padomes Regulu (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (1) un jo īpaši tās 41. pantu,
         tā kā:

                     —

                     Savienības 2018. finanšu gada budžetu galīgajā variantā pieņēma 2017. gada 30. novembrī (2),

                     —

                     Komisija 2018. gada 31. maijā iesniedza priekšlikumu, kurā ir ietverts 2018. finanšu gada vispārējā budžeta grozījuma Nr. 4 projekts,

               IR PIEŅĒMUSI ŠO LĒMUMU.

            Vienīgais pants
            Padomes nostāja par Eiropas Savienības 2018. finanšu gada budžeta grozījuma Nr. 4 projektu tika pieņemta 2018. gada 4. septembrī.
            Viss teksts informācijai vai lejupielādei ir pieejams Padomes tīmekļa vietnē: http://www.consilium.europa.eu/

            Briselē, 2018. gada 4. septembrī

                  Padomes vārdā –

                  priekšsēdētājs

               G. BLÜMEL

            (1)  OV L 298, 26.10.2012., 1. lpp.

            (2)  OV L 57, 28.2.2018., 1. lpp.


Komisijas 30.05.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.7000 - Liberty Global plc / Ziggo N.V. / Vodafone Group Plc) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


               19.9.2018

               LV

               Eiropas Savienības Oficiālais Vēstnesis

               C 334/193

      P8_TA(2017)0275
      Eiropas Komisijas locekļa iecelšana
      Eiropas Parlamenta 2017. gada 4. jūlija lēmums, ar ko apstiprina Mariya Gabriel iecelšanu par Komisijas locekli (C8-0166/2017 – 2017/0805(NLE))
      (2018/C 334/23)

         Eiropas Parlaments,

                  —

                  ņemot vērā Līguma par Eiropas Savienības darbību 246. panta otro daļu,

                  —

                  ņemot vērā Eiropas Atomenerģijas kopienas dibināšanas līguma 106.a pantu,

                  —

                  ņemot vērā Pamatnolīguma par Eiropas Parlamenta un Eiropas Komisijas attiecībām 6. punktu (1);

                  —

                  ņemot vērā Kristalina Georgieva atkāpšanos no Komisijas locekļa amata,

                  —

                  ņemot vērā Padomes 2017. gada 29. maija vēstuli, kurā Padome apspriedās ar Parlamentu par lēmumu, kas jāpieņem, vienojoties ar Komisijas priekšsēdētāju, par Mariya Gabriel iecelšanu par Komisijas locekli (C8-0166/2017),

                  —

                  ņemot vērā 2017. gada 20. jūnijā notikušo Mariya Gabriel uzklausīšanu, ko vadīja Rūpniecības, pētniecības un enerģētikas komiteja un Kultūras un izglītības komiteja kopā ar Iekšējā tirgus un patērētāju aizsardzības komiteju, Juridisko komiteju un Pilsoņu brīvību, tieslietu un iekšlietu komiteju, un pēc šīs uzklausīšanas sagatavoto novērtējuma paziņojumu,

                  —

                  ņemot vērā Reglamenta 118. pantu un VI pielikumu,

                  1.

                  apstiprina Mariya Gabriel iecelšanu par Komisijas locekli uz atlikušo Komisijas pilnvaru laiku līdz 2019. gada 31. oktobrim;

                  2.

                  uzdod priekšsēdētājam nosūtīt šo lēmumu Padomei, Komisijai un dalībvalstu valdībām.

         (1)  OV L 304, 20.11.2010., 47. lpp.


Komisijas 27.06.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.8738 - RHÔNE CAPITAL / The FLUIDRA Founding Families / ZODIAC HOLDCO) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (ES) 2018/1535 (2018. gada 28. septembris) par to, lai Savienības vārdā parakstītu statusa nolīgumu starp Eiropas Savienību un bijušo Dienvidslāvijas Maķedonijas Republiku par darbībām, ko bijušajā Dienvidslāvijas Maķedonijas Republikā veic Eiropas Robežu un krasta apsardzes aģentūra

text:
                  15.10.2018

                  LV

                  Eiropas Savienības Oficiālais Vēstnesis

                  L 257/23

         PADOMES LĒMUMS (ES) 2018/1535
         (2018. gada 28. septembris)
         par to, lai Savienības vārdā parakstītu statusa nolīgumu starp Eiropas Savienību un bijušo Dienvidslāvijas Maķedonijas Republiku par darbībām, ko bijušajā Dienvidslāvijas Maķedonijas Republikā veic Eiropas Robežu un krasta apsardzes aģentūra
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 77. panta 2. punkta b) un d) apakšpunktu un 79. panta 2. punkta c) apakšpunktu saistībā ar 218. panta 5. punktu,
         ņemot vērā Eiropas Komisijas priekšlikumu,
         tā kā:

                     (1)

                     Ievērojot Eiropas Parlamenta un Padomes Regulas (ES) 2016/1624 (1) 54. panta 4. punktu, gadījumos, kad ir paredzēts, ka Eiropas Robežu un krasta apsardzes vienības tiks izvietotas trešā valstī darbībās, kurās vienību dalībniekiem būs īstenošanas pilnvaras, vai ja citas darbības trešās valstīs to pieprasa, Savienība ar attiecīgo trešo valsti noslēdz statusa nolīgumu. Statusa nolīgumam jāietver visi aspekti, kas vajadzīgi, lai veiktu minētās darbības.

                     (2)

                     Padome 2017. gada 21. februārī pilnvaroja Komisiju sākt sarunas ar bijušo Dienvidslāvijas Maķedonijas Republiku par statusa nolīgumu par darbībām, ko bijušajā Dienvidslāvijas Maķedonijas Republikā veic Eiropas Robežu un krasta apsardzes aģentūra (“nolīgums”).

                     (3)

                     Sarunas par nolīgumu sāka 2017. gada 15. septembrī, un tās sekmīgi pabeidza 2018. gada 18. jūlijā, parafējot nolīgumu.

                     (4)

                     Šis lēmums ir to Šengenas acquis noteikumu pilnveidošana, kuru īstenošanā Apvienotā Karaliste nepiedalās saskaņā ar Padomes Lēmumu 2000/365/EK (2); tādēļ Apvienotā Karaliste nepiedalās šā lēmuma pieņemšanā, un Apvienotajai Karalistei šis lēmums nav saistošs un nav jāpiemēro.

                     (5)

                     Šis lēmums ir to Šengenas acquis noteikumu pilnveidošana, kuru īstenošanā Īrija nepiedalās saskaņā ar Padomes Lēmumu 2002/192/EK (3); tādēļ Īrija nepiedalās šā lēmuma pieņemšanā, un Īrijai šis lēmums nav saistošs un nav jāpiemēro.

                     (6)

                     Saskaņā ar 1. un 2. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro. Tā kā šis lēmums pilnveido Šengenas acquis, Dānija saskaņā ar minētā protokola 4. pantu sešos mēnešos pēc tam, kad Padome ir pieņēmusi lēmumu par šo lēmumu, izlemj, vai tā šo lēmumu ieviesīs savos tiesību aktos.

                     (7)

                     Nolīgums būtu jāparaksta un kopīgo deklarāciju teksts, kas pievienots šim lēmumam, būtu jāapstiprina,

               IR PIEŅĒMUSI ŠO LĒMUMU.

            1. pants
            Ar šo atļauj Savienības vārdā parakstīt statusa nolīgumu starp Eiropas Savienību un bijušo Dienvidslāvijas Maķedonijas Republiku par darbībām, ko bijušajā Dienvidslāvijas Maķedonijas Republikā veic Eiropas Robežu un krasta apsardzes aģentūra (“nolīgums”), ņemot vērā minētā nolīguma noslēgšanu (4).

            2. pants
            Savienības vārdā tiek apstiprināts šim lēmumam pievienoto deklarāciju teksts.

            3. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.

            4. pants
            Šis lēmums stājas spēkā tā pieņemšanas dienā.

            Briselē, 2018. gada 28. septembrī

                  Padomes vārdā –

                  priekšsēdētāja

               M. SCHRAMBÖCK

            (1)  Eiropas Parlamenta un Padomes Regula (ES) 2016/1624 (2016. gada 14. septembris) par Eiropas Robežu un krasta apsardzi un ar ko groza Eiropas Parlamenta un Padomes Regulu (ES) 2016/399 un ar ko atceļ Eiropas Parlamenta un Padomes Regulu (EK) Nr. 863/2007, Padomes Regulu (EK) Nr. 2007/2004 un Padomes Lēmumu 2005/267/EK (OV L 251, 16.9.2016., 1. lpp.).

            (2)  Padomes Lēmums 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (OV L 131, 1.6.2000., 43. lpp.).

            (3)  Padomes Lēmums 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (OV L 64, 7.3.2002., 20. lpp.).

            (4)  Nolīguma tekstu publicēs kopā ar lēmumu par tā noslēgšanu.

            PIELIKUMS
            KOPĪGĀ DEKLARĀCIJA ATTIECĪBĀ UZ ISLANDI, NORVĒĢIJU, ŠVEICI UN LIHTENŠTEINU
            Līgumslēdzējas Puses ņem vērā ciešās attiecības starp Eiropas Savienību un Norvēģiju, Islandi, Šveici un Lihtenšteinu, jo īpaši ņemot vērā 1999. gada 18. maija un 2004. gada 26. oktobra nolīgumus par minēto valstu asociēšanu Šengenas acquis īstenošanā, piemērošanā un pilnveidošanā.
            Šādos apstākļos ir vēlams, ka Norvēģijas, Islandes, Šveices un Lihtenšteinas iestādes, no vienas puses, un bijusī Dienvidslāvijas Maķedonijas Republika, no otras puses, nekavējoties noslēdz divpusējus nolīgumus par darbībām, ko bijušajā Dienvidslāvijas Maķedonijas Republikā veic Eiropas Robežu un krasta apsardzes aģentūra, ar tādiem pašiem nosacījumiem kā šajā nolīgumā.
            KOPĪGĀ DEKLARĀCIJA
            Abas Puses vienojas, ka atturēšanās no jebkāda pasākuma, kas varētu apdraudēt iespējamo turpmāko vienības dalībnieka kriminālvajāšanu, ko veic uzņēmējvalsts kompetentās iestādes, ietver atturēšanos no aktīvas attiecīgās vienības dalībnieka atgriešanas atvieglošanas no Eiropas Robežu un krasta apsardzes dienesta darbības vietas bijušajā Dienvidslāvijas Maķedonijas Republikā uz viņa/viņas piederības dalībvalsti, kamēr nav saņemts aģentūras izpilddirektora apliecinājums.


Komisijas 31.08.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9041 - Hutchison / Wind Tre) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 20.07.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.8837 - Blackstone / Thomson Reuters Financial & Risk Business) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 17.10.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9107 - CGP Big Show Holdco, L.P. / NEP Group) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (ES) 2018/1731 (2018. gada 12. novembris), ar ko ieceļ divus Reģionu komitejas locekļus un divus locekļu aizstājējus, ko izvirzījusi Dānijas Karaliste

text:
                  16.11.2018

                  LV

                  Eiropas Savienības Oficiālais Vēstnesis

                  L 288/9

         PADOMES LĒMUMS (ES) 2018/1731
         (2018. gada 12. novembris),
         ar ko ieceļ divus Reģionu komitejas locekļus un divus locekļu aizstājējus, ko izvirzījusi Dānijas Karaliste
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 305. pantu,
         ņemot vērā Dānijas valdības priekšlikumu,
         tā kā:

                     (1)

                     Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumu (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus. 2016. gada 5. aprīlī ar Padomes Lēmumu (ES) 2016/552 (4)
                        Thomas KASTRUP-LARSEN kungu locekļa amatā aizstāja Erik NIELSEN kungs. 2017. gada 7. martā ar Padomes Lēmumu (ES) 2017/426 (5)
                        Erik NIELSEN kungu locekļa amatā aizstāja Kirstine BILLE kundze, un par locekli atkārtoti tika iecelts Kirsten JENSEN kungs.

                     (2)

                     Pēc Kirstine BILLE kundzes un Jens Christian GJESING kunga pilnvaru termiņa beigām ir atbrīvojušās divas Reģionu komitejas locekļu vietas.

                     (3)

                     Pēc John SCHMIDT ANDERSEN kunga un Kirsten JENSEN kundzes pilnvaru termiņa beigām ir atbrīvojušās divas Reģionu komitejas locekļu aizstājēju vietas,

               IR PIEŅĒMUSI ŠO LĒMUMU.

            1. pants
            Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā tiek iecelti:

                        a)

                        par locekļiem:

                                    —

                                       Jens Christian GJESING kungs, Councillor Haderslev,

                                    —

                                       Kirstine BILLE kundze, 2. Deputy Mayor Syddjurs,

                        b)

                        par locekļu aizstājējiem:

                                    —

                                       Kirsten JENSEN kundze, Mayor Hillerød,

                                    —

                                       Karsten SØNDERGAARD NIELSEN kungs, Mayor Egedal.

            2. pants
            Šis lēmums stājas spēkā tā pieņemšanas dienā.

            Briselē, 2018. gada 12. novembrī

                  Padomes vārdā –

                  priekšsēdētājs

               G. BLÜMEL

            (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

            (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

            (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).

            (4)  Padomes Lēmums (ES) 2016/552 (2016. gada 5. aprīlis), ar ko ieceļ Reģionu komitejas locekli, ko izvirzījusi Dānijas Karaliste. (OV L 95, 9.4.2016., 12. lpp.).

            (5)  Padomes Lēmums (ES) 2017/426 (2017. gada 7. marts), ar ko ieceļ Reģionu komitejas locekli un locekļa aizstājēju, ko izvirzījusi Dānijas Karaliste. (OV L 64, 10.3.2017., 108. lpp.).


title: Padomes Lēmums (ES) 2018/1730 (2018. gada 12. novembris) par nostāju, kas Eiropas Savienības vārdā ir jāieņem Minamatas konvencijas par dzīvsudrabu Pušu konferences otrajā sanāksmē attiecībā uz ieceri pieņemt Konvencijas 10. panta 2. un 3. punktā minētās vadlīnijas par dzīvsudraba (izņemot dzīvsudraba atkritumus) vidi saudzējošu pagaidu glabāšanu

text:
                  16.11.2018

                  LV

                  Eiropas Savienības Oficiālais Vēstnesis

                  L 288/7

         PADOMES LĒMUMS (ES) 2018/1730
         (2018. gada 12. novembris)
         par nostāju, kas Eiropas Savienības vārdā ir jāieņem Minamatas konvencijas par dzīvsudrabu Pušu konferences otrajā sanāksmē attiecībā uz ieceri pieņemt Konvencijas 10. panta 2. un 3. punktā minētās vadlīnijas par dzīvsudraba (izņemot dzīvsudraba atkritumus) vidi saudzējošu pagaidu glabāšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 192. panta 1. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Savienība ar Padomes Lēmumu (ES) 2017/939 ir noslēgusi Minamatas konvenciju par dzīvsudrabu (1) (“Konvencija”), kas stājās spēkā 2017. gada 16. augustā.

                     (2)

                     Saskaņā ar Konvencijas Pušu konferences pirmajā sanāksmē pieņemto Lēmumu MC-1/1 par reglamentu Pusēm jāpieliek visas pūles, lai par visiem būtiskajiem jautājumiem panāktu vienprātību.

                     (3)

                     Savā otrajā sanāksmē, kas notiks 2018. gada 19.–23. novembrī, Konvencijas Pušu konference grasās pieņemt vadlīnijas par dzīvsudraba (izņemot dzīvsudraba atkritumus) vidi saudzējošu pagaidu glabāšanu (“vadlīnijas”).

                     (4)

                     Vadlīnijām būs juridiskas sekas, jo Konvencijas Pusēm tās ir jāņem vērā, veicot pagaidu glabāšanas pasākumus, tāpēc ir lietderīgi noteikt nostāju, kas Savienības vārdā jāieņem Konvencijas Pušu konferences otrajā sanāksmē.

                     (5)

                     Savienības devums vadlīniju projekta izskatīšanā izpaudās kā ekspertu iesaistīšanās starpsesiju darbā, kas aizsākās ar Lēmumu MC-1/18, kuru Konvencijas Pušu konference pieņēma savā pirmajā sanāksmē. Savienība neuzskatīja, ka ir nepieciešams ierosināt minētajā starpsesiju darbā sagatavoto izskatīto vadlīniju projektu vēl grozīt.

                     (6)

                     Eiropas Parlamenta un Padomes Regulā (ES) 2017/852 (2) un jo īpaši tās 7. panta 3. punktā ir ievēroti Konvencijas 10. panta 2. punkta noteikumi, kas papildināti ar izskatīto vadlīniju projektu.

                     (7)

                     Tāpēc izskatītais vadlīniju projekts būtu jāatbalsta,

               IR PIEŅĒMUSI ŠO LĒMUMU.

            1. pants
            Nostāja, kas Eiropas Savienības vārdā jāieņem Minamatas konvencijas par dzīvsudrabu (COP 2) Pušu konferences otrajā sanāksmē, ir atbalstīt to, ka tiek pieņemtas Konvencijas 10. panta 2. un 3. punktā minētās vadlīnijas par dzīvsudraba (izņemot dzīvsudraba atkritumus) vidi saudzējošu pagaidu glabāšanu, kas iekļautas dokumentos, kuri iesniegti COP 2 pieņemšanai.
            Nelielām izmaiņām pirmajā daļā minētajos dokumentos Savienības pārstāvji, ņemot vērā norises COP 2 un apspriežoties ar dalībvalstīm koordinācijas sanāksmēs uz vietas, drīkst piekrist bez jauna Padomes lēmuma.

            2. pants
            Šis lēmums stājas spēkā tā pieņemšanas dienā.

            Briselē, 2018. gada 12. novembrī

                  Padomes vārdā –

                  priekšsēdētājs

               G. BLÜMEL

            (1)  Padomes Lēmums (ES) 2017/939 (2017. gada 11. maijs) par to, lai Eiropas Savienības vārdā noslēgtu Minamatas konvenciju par dzīvsudrabu (OV L 142, 2.6.2017., 4. lpp.).

            (2)  Eiropas Parlamenta un Padomes Regula (ES) 2017/852 (2017. gada 17. maijs) par dzīvsudrabu un ar ko atceļ Regulu (EK) Nr. 1102/2008 (OV L 137, 24.5.2017., 1. lpp.).


title: Komisijas Lēmums (ES) 2018/1733 (2018. gada 14. novembris), ar ko Eiropas Savienības vārdā apstiprina grozījumus XIII pielikuma 1. papildinājumā Tirdzniecības nolīgumā starp Eiropas Savienību un tās dalībvalstīm, no vienas puses, un Ekvadoru, Kolumbiju un Peru, no otras puses

text:
                  16.11.2018

                  LV

                  Eiropas Savienības Oficiālais Vēstnesis

                  L 288/15

         KOMISIJAS LĒMUMS (ES) 2018/1733
         (2018. gada 14. novembris),
         ar ko Eiropas Savienības vārdā apstiprina grozījumus XIII pielikuma 1. papildinājumā Tirdzniecības nolīgumā starp Eiropas Savienību un tās dalībvalstīm, no vienas puses, un Ekvadoru, Kolumbiju un Peru, no otras puses
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2012. gada 31. maija Lēmumu 2012/735/ES par to, lai Savienības vārdā parakstītu un provizoriski piemērotu Tirdzniecības nolīgumu starp Eiropas Savienību un tās dalībvalstīm, no vienas puses, un Kolumbiju un Peru, no otras puses (1), un jo īpaši tā 4. pantu,
         tā kā:

                     (1)

                     Tirdzniecības nolīgumu starp Eiropas Savienību un tās dalībvalstīm, no vienas puses, un Kolumbiju un Peru, no otras puses (2), (turpmāk “nolīgums”) provizoriski piemēro ar Peru kopš 2013. gada 1. marta (3), bet ar Kolumbiju kopš 2013. gada 1. augusta (4). Ekvadora nolīgumam ir pievienojusies ar Pievienošanās protokolu (5), kas tiek provizoriski piemērots kopš 2017. gada 1. janvāra.

                     (2)

                     Nolīguma 209. pantā noteikts, ka pēc iebildumu procedūras pabeigšanas un pēc tam, kad ir pabeigta ģeogrāfiskās izcelsmes norāžu pārbaude, kā minēts tā 208. pantā, pastāv iespēja nolīguma XIII pielikuma 1. papildinājumā pievienot jaunas ģeogrāfiskās izcelsmes norādes.

                     (3)

                     Kolumbija iesniedza Savienībai pieprasījumu nolīguma XIII pielikuma 1. papildinājumā pievienot jaunas ģeogrāfiskās izcelsmes norādes. Savienība ir pabeigusi iebildumu procedūru un deviņu jaunu Kolumbijas ģeogrāfiskās izcelsmes norāžu pārbaudi.

                     (4)

                     Nolīguma 257. panta 2. punktā noteikts, ka Intelektuālā īpašuma apakškomiteja, ko Puses izveidojušas saskaņā ar nolīguma 257. panta 1. punktu, ir atbildīga par nolīguma 209. pantā minētās informācijas novērtēšanu un par ierosinājumu Tirdzniecības komitejai, ko Puses izveidojušas saskaņā ar nolīguma 12. panta 1. punktu, grozīt nolīguma XIII pielikuma 1. papildinājumu.

                     (5)

                     2018. gada 5. oktobrī Intelektuālā īpašuma apakškomiteja novērtēja informāciju attiecībā uz deviņām jaunajām Kolumbijas ģeogrāfiskās izcelsmes norādēm un ierosināja Tirdzniecības komitejai attiecīgi grozīt nolīguma XIII pielikuma 1. papildinājumu.

                     (6)

                     Nolīguma 13. panta 1. punkta d) apakšpunktā noteikts, ka Tirdzniecības komiteja ir atbildīga par to lēmumu izvērtēšanu un pieņemšanu, kuri nolīgumā paredzēti attiecībā uz jebkuru jautājumu, ko tai izvirza saskaņā ar nolīgumu izveidotās specializētās struktūras.

                     (7)

                     Saskaņā ar nolīguma 14. panta 3. punktu nolīguma 12. panta 4. punktā minētajos gadījumos jebkādu lēmumu pieņem ES Puse un attiecīgā Andu parakstītājvalsts, un tas ir spēkā vienīgi starp minētajām Pusēm. Uz šo jautājumu attiecas 12. panta 4. punkta noteikumi, jo tas ir saistīts vienīgi ar ES Puses un Kolumbijas divpusējām attiecībām un tas ir apspriests divpusējās sarunās Intelektuālā īpašuma apakškomitejas sesijā.

                     (8)

                     Tāpēc nolīguma XIII pielikuma 1. papildinājums būtu jāgroza un grozījumi būtu Eiropas Savienības vārdā jāapstiprina,

               IR PIEŅĒMUSI ŠO LĒMUMU.

            1. pants
            Ar šo Eiropas Savienības vārdā apstiprina Tirdzniecības komitejas lēmuma projektā izklāstītos grozījumus XIII pielikuma 1. papildinājumā Tirdzniecības nolīgumā starp Eiropas Savienību un tās dalībvalstīm, no vienas puses, un Ekvadoru, Kolumbiju un Peru, no otras puses.
            Tirdzniecības komitejas lēmuma projekts ir izklāstīts šā lēmuma pielikumā.

            2. pants
            Savienības delegācijas vadītājs Tirdzniecības komitejā ir pilnvarots Eiropas Savienības vārdā apstiprināt minētās komitejas lēmumu.

            3. pants
            Pēc Tirdzniecības komitejas lēmuma pieņemšanas to publicē Eiropas Savienības Oficiālajā Vēstnesī.

            4. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Briselē, 2018. gada 14. novembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 354, 21.12.2012., 1. lpp.

            (2)  Tirdzniecības nolīgums starp Eiropas Savienību un tās dalībvalstīm, no vienas puses, un Kolumbiju un Peru, no otras puses (OV L 354, 21.12.2012., 3. lpp.).

            (3)  Paziņojums par to, ka starp Eiropas Savienību un Peru provizoriski tiek piemērots Tirdzniecības nolīgums starp Eiropas Savienību un tās dalībvalstīm, no vienas puses, un Kolumbiju un Peru, no otras puses (OV L 56, 28.2.2013., 1. lpp.).

            (4)  Paziņojums par to, ka starp Eiropas Savienību un Kolumbiju provizoriski tiek piemērots Tirdzniecības nolīgums starp Eiropas Savienību un tās dalībvalstīm, no vienas puses, un Kolumbiju un Peru, no otras puses (OV L 201, 26.7.2013., 7. lpp.).

            (5)  Padomes 2016. gada 11. novembra Lēmums (ES) 2016/2369 par to, lai Savienības vārdā parakstītu un provizoriski piemērotu Pievienošanās protokolu Tirdzniecības nolīgumam starp Eiropas Savienību un tās dalībvalstīm, no vienas puses, un Kolumbiju un Peru, no otras puses, lai ņemtu vērā Ekvadoras pievienošanos (OV L 356, 24.12.2016., 1. lpp.).

            PIELIKUMS

                  TIRDZNIECĪBAS KOMITEJAS LĒMUMS Nr. […]/2018
                  (2018. gada […]),
                  ar ko groza Tirdzniecības nolīguma starp Eiropas Savienību un tās dalībvalstīm, no vienas puses, un Ekvadoru, Kolumbiju un Peru, no otras puses, XIII pielikuma 1. papildinājumu
                  TIRDZNIECĪBAS KOMITEJA,
                  ņemot vērā Tirdzniecības nolīgumu starp Eiropas Savienību un tās dalībvalstīm, no vienas puses, un Ekvadoru, Kolumbiju un Peru, no otras puses, un jo īpaši tā 13. panta 1. punkta d) apakšpunktu,
                  tā kā:

                              (1)

                              2014. gada 11. februārī Kolumbija iesniedza Savienībai pieprasījumu nolīguma XIII pielikuma 1. papildinājumā saskaņā ar nolīguma 209. pantu pievienot jaunas ģeogrāfiskās izcelsmes norādes. Savienība ir pabeigusi iebildumu procedūru un deviņu jaunu Kolumbijas ģeogrāfiskās izcelsmes norāžu pārbaudi.

                              (2)

                              2018. gada 5. oktobrī saskaņā ar nolīguma 257. panta 2. punktu Intelektuālā īpašuma apakškomiteja ES Puses un Kolumbijas sesijā novērtēja informāciju attiecībā uz deviņām jaunajām Kolumbijas ģeogrāfiskās izcelsmes norādēm un ierosināja Tirdzniecības komitejai attiecīgi grozīt nolīguma XIII pielikuma 1. papildinājumu.

                              (3)

                              Tāpēc nolīguma XIII pielikuma 1. papildinājums būtu jāgroza.

                              (4)

                              Atbilstoši tirdzniecības nolīguma 14. panta 3. punktam lēmumu grozīt nolīguma XIII pielikuma 1. papildinājumu var pieņemt Savienības Puses un Kolumbijas sarunās Tirdzniecības komitejas sesijā, jo šis lēmums skar vienīgi to divpusējās attiecības un neskar citas Andu parakstītājvalsts tiesības un pienākumus,

                        IR NOLĒMUSI ŠĀDI.

                     1. pants
                     Nolīguma XIII pielikuma 1. papildinājuma tabulas a) punktā “Kolumbijas ģeogrāfiskās izcelsmes norādes lauksaimniecības un pārtikas produktiem, vīniem, stiprajiem alkoholiskajiem dzērieniem un aromatizētajiem vīniem” pievieno šā lēmuma pielikuma ierakstus.

                     2. pants
                     Šo lēmumu, kas sagatavots divos eksemplāros, paraksta Tirdzniecības komitejas pārstāvji, kuri ir pilnvaroti Pušu vārdā nolīgumu grozīt. Šis lēmums ir spēkā no dienas, kad saņemts pēdējais no abiem parakstiem.
                     Šis lēmums stājas spēkā tā pieņemšanas dienā.

                     [Vieta]

                           Tirdzniecības komitejas vārdā –

                           ES delegācijas vadītājs

                           Kolumbijas delegācijas vadītājs

            PIELIKUMS

                           Café de Nariño

                        Kafija

                           Café de Cauca

                        Kafija

                           Café del Huila

                        Kafija

                           Bizcocho de Achira del Huila

                        Maize, mīklas izstrādājumi, kūkas, konditorejas izstrādājumi, cepumi un citi maizes un konditorejas izstrādājumi

                           Queso Paipa

                        Siers

                           Queso del Caquetá

                        Siers

                           Clavel de Colombia

                        Ziedi un dekoratīvie augi

                           Rosa de Colombia

                        Ziedi un dekoratīvie augi

                           Crisantemo de Colombia

                        Ziedi un dekoratīvie augi


title: Eiropas politisko partiju un Eiropas politisko fondu iestādes Lēmums (2018. gada 29. augusts) svītrot Eiropas Nacionālo kustību aliansi no reģistra

text:
                  16.11.2018

                  LV

                  Eiropas Savienības Oficiālais Vēstnesis

                  C 417/9

         EIROPAS POLITISKO PARTIJU UN EIROPAS POLITISKO FONDU IESTĀDES LĒMUMS
         (2018. gada 29. augusts)
         svītrot Eiropas Nacionālo kustību aliansi no reģistra
         (Autentisks ir tikai teksts franču valodā)
         (2018/C 417/05)
         EIROPAS POLITISKO PARTIJU UN EIROPAS POLITISKO FONDU IESTĀDE,
         ņemot vērā Līgumu par Eiropas Savienības darbību,
         ņemot vērā Eiropas Atomenerģijas kopienas dibināšanas līgumu,
         ņemot vērā Eiropas Parlamenta un Padomes 2014. gada 22. oktobra Regulu (ES, Euratom) Nr. 1141/2014 par Eiropas politisko partiju un Eiropas politisko fondu statusu un finansēšanu (1) un jo īpaši tās 40.a pantu,
         tā kā:

                     (1)

                     2017. gada 13. septembrī Eiropas Komisija iesniedza priekšlikumu Eiropas Parlamenta un Padomes regulai, ar ko groza Eiropas Parlamenta un Padomes 2014. gada 22. oktobra Regulu (ES, Euratom) Nr. 1141/2014 par Eiropas politisko partiju un Eiropas politisko fondu statusu un finansēšanu (2).

                     (2)

                     2017. gada 20. septembrī Eiropas politisko partiju un Eiropas politisko fondu iestāde (“Iestāde”) saņēma pieteikumu no Eiropas Nacionālo kustību alianses (AEMN) reģistrēt to kā Eiropas politisko partiju saskaņā ar Regulas (ES, Euratom) Nr. 1141/2014 8. panta 1. punktu.

                     (3)

                     2018. gada 12. janvārī Iestāde pieņēma lēmumu reģistrēt AEMN kā Eiropas politisko partiju (“reģistrēšanas lēmums”).

                     (4)

                     2018. gada 6. aprīlī reģistrēšanas lēmums tika publicēts Eiropas Savienības Oficiālajā Vēstnesī un AEMN ieguva Eiropas juridiskas personas statusu.

                     (5)

                     2018. gada 3. maijā Eiropas Parlamenta un Padome pieņēma Regulu (ES, Euratom) 2018/673 (3), ar ko groza Regulu (ES, Euratom) Nr. 1141/2014. Regula (ES, Euratom) 2018/673 stājās spēkā dienā, kad to publicēja Eiropas Savienības Oficiālajā Vēstnesī, proti, 2018. gada 4. maijā, un ar to cita starpā tika grozīti nosacījumi, kādiem pieteikuma iesniedzējiem ir jāatbilst, lai tie varētu tikt reģistrēti kā Eiropas politiskā partija.

                     (6)

                     Saskaņā ar Regulas (ES, Euratom) Nr. 1141/2014 40.a panta 3. punktu Eiropas politiskajām partijām, kas reģistrētas pirms 2018. gada 4. maija, vēlākais līdz 2018. gada 5. jūlijam bija jāiesniedz dokumenti, kuri pierāda to atbilstību grozītās Regulas (ES, Euratom) Nr. 1141/2014 3. panta 1. punkta b) un ba) apakšpunktā paredzētajiem nosacījumiem (“grozītie reģistrācijas nosacījumi”).

                     (7)

                     2018. gada 4. maijā Iestāde visām reģistrētajām Eiropas politiskajām partijām nosūtīja vēstuli, informējot tās par to, ka likumdošanas process ir beidzies un ir pieņemta Regula (ES, Euratom) 2018/673 (“2018. gada 4. maija vēstule”). 2018. gada 4. maija vēstulē bija izklāstīta jaunā tiesiskā regulējuma ietekme un Eiropas politiskajām partijām un tika atgādināts par pienākumu līdz 2018. gada 5. jūlijam iesniegt dokumentus, kuri apliecina, ka tās atbilst grozītajiem reģistrācijas nosacījumiem.

                     (8)

                        AEMN līdz 2018. gada 5. jūlijam neiesniedza dokumentus, kuri apliecina, ka tā atbilst grozītajiem reģistrācijas nosacījumiem.

                     (9)

                     2018. gada 3. augustā Iestāde nosūtīja AEMN sākotnēju novērtējumu, lai saskaņā ar Regulas (ES, Euratom) Nr. 1141/2014 34. pantu dotu tai iespēju tikt uzklausītai saistībā ar grozītajiem reģistrācijas nosacījumiem un faktu, ka tā līdz 2018. gada 5. jūlijam nav iesniegusi nekādus dokumentus.

                     (10)

                        AEMN neiesniedza nekādus komentārus, atbildot uz Iestādes 2018. gada 3. augusta sākotnējo novērtējumu.

                     (11)

                     Saskaņā ar Regulas (ES, Euratom) Nr. 1141/2014 40.a panta 4. punktu Iestāde uzskata, ka AEMN līdz 2018. gada 5. jūlijam nav pierādījusi, ka tā atbilst grozītajiem reģistrācijas nosacījumiem un ka tādēļ AEMN no reģistra ir jāsvītro,

               IR PIEŅĒMUSI ŠO LĒMUMU.

            1. pants
            Eiropas Nacionālo kustību aliansi svītro no reģistra.

            2. pants
            Šis lēmums ir adresēts

                           Alliance of European National Movements

                           11 rue de Wissembourg

                           67000 Strasbourg

                           FRANCE

            Briselē, 2018. gada 29. augustā

                  Eiropas politisko partiju un Eiropas politisko fondu iestādes vārdā –

                  direktors

               M. ADAM

            (1)  OV L 317, 4.11.2014., 1. lpp.

            (2)  COM(2017) 481 final – 2017/0219 (COD).

            (3)  OV L 114 I, 4.5.2018., 1. lpp.


title: Eiropas politisko partiju un Eiropas politisko fondu iestādes Lēmums (2018. gada 13. septembris) svītrot partiju “Alianse mieram un brīvībai” no reģistra

text:
                  16.11.2018

                  LV

                  Eiropas Savienības Oficiālais Vēstnesis

                  C 417/11

         EIROPAS POLITISKO PARTIJU UN EIROPAS POLITISKO FONDU IESTĀDES LĒMUMS
         (2018. gada 13. septembris)
         svītrot partiju “Alianse mieram un brīvībai” no reģistra
         (Autentisks ir tikai teksts franču, nīderlandiešu un vācu valodā)
         (2018/C 417/06)
         EIROPAS POLITISKO PARTIJU UN EIROPAS POLITISKO FONDU IESTĀDE,
         ņemot vērā Līgumu par Eiropas Savienības darbību,
         ņemot vērā Eiropas Atomenerģijas kopienas dibināšanas līgumu,
         ņemot vērā Eiropas Parlamenta un Padomes 2014. gada 22. oktobra Regulu (ES, Euratom) Nr. 1141/2014 par Eiropas politisko partiju un Eiropas politisko fondu statusu un finansēšanu (1) un jo īpaši tās 40.a pantu,
         tā kā:

                     (1)

                     2017. gada 11. septembrī Eiropas politisko partiju un Eiropas politisko fondu iestāde (“Iestāde”) saņēma no partijas “Alianse mieram un brīvībai” (“APF”) pieteikumu reģistrēt to kā Eiropas politisko partiju saskaņā ar Regulas (ES, Euratom) Nr. 1141/2014 8. panta 1. punktu.

                     (2)

                     2017. gada 13. septembrī Eiropas Komisija iesniedza priekšlikumu Eiropas Parlamenta un Padomes regulai, ar ko groza Eiropas Parlamenta un Padomes Regulu (ES, Euratom) Nr. 1141/2014 par Eiropas politisko partiju un Eiropas politisko fondu statusu un finansēšanu (2).

                     (3)

                     2018. gada 9. februārī Iestāde pieņēma lēmumu reģistrēt APF kā Eiropas politisko partiju (“reģistrēšanas lēmums”). 2018. gada 6. jūnijā reģistrēšanas lēmums tika publicēts Eiropas Savienības Oficiālajā Vēstnesī un APF ieguva Eiropas juridiskas personas statusu.

                     (4)

                     2018. gada 3. maijā Eiropas Parlamenta un Padome pieņēma Regulu (ES, Euratom) 2018/673 (3), ar ko groza Regulu (ES, Euratom) Nr. 1141/2014. Regula (ES, Euratom) 2018/673 stājās spēkā dienā, kad to publicēja Eiropas Savienības Oficiālajā Vēstnesī, proti, 2018. gada 4. maijā, un ar to cita starpā tika grozīti nosacījumi, kādiem pieteikuma iesniedzējiem ir jāatbilst, lai tie varētu tikt reģistrēti kā Eiropas politiskā partija.

                     (5)

                     Saskaņā ar Regulas (ES, Euratom) Nr. 1141/2014 40.a panta 3. punktu Eiropas politiskajām partijām, kas reģistrētas pirms 2018. gada 4. maija, vēlākais līdz 2018. gada 5. jūlijam bija jāiesniedz dokumenti, kuri pierāda to atbilstību grozītās Regulas (ES, Euratom) Nr. 1141/2014 3. panta 1. punkta b) un ba) apakšpunktā paredzētajiem nosacījumiem (“grozītie reģistrācijas nosacījumi”).

                     (6)

                     2018. gada 4. maijā Iestāde visām reģistrētajām Eiropas politiskajām partijām nosūtīja vēstuli, informējot tās par to, ka likumdošanas process ir beidzies un ir pieņemta Regula (ES, Euratom) 2018/673 (“2018. gada 4. maija vēstule”). 2018. gada 4. maija vēstulē bija izklāstīta jaunā tiesiskā regulējuma ietekme un Eiropas politiskajām partijām tika atgādināts par pienākumu līdz 2018. gada 5. jūlijam iesniegt dokumentus, kuri apliecina, ka tās atbilst grozītajiem reģistrācijas nosacījumiem.

                     (7)

                     2018. gada 22. jūnijā Iestāde saņēma iesniegumu no Kotleba – L’udová Strana Naše Slovensko (“LSNS”), kurā cita starpā bija norādīts, ka LSNS ir APF sastāvā esoša partija un ir pārstāvēta Slovākijas Republikas Nacionālajā padomē.

                     (8)

                     2018. gada 2. jūlijā Iestāde saņēma iesniegumu no Nationaldemokratische Partei Deutschlands (“NPD”), kurā cita starpā bija norādīts, ka NPD ir APF sastāvā esoša partija un ir pārstāvēta Eiropas Parlamentā.

                     (9)

                     Iestāde nav saņēmusi citus dokumentus ne no APF, ne valsts politiskajām partijām APF vārdā nolūkā līdz 2018. gada 5. jūlijam pierādīt, ka APF atbilst grozītajiem reģistrācijas nosacījumiem.

                     (10)

                     2018. gada 10. augustā Iestāde nosūtīja APF sākotnēju novērtējumu, lai saskaņā ar Regulas (ES, Euratom) Nr. 1141/2014 34. pantu dotu tai iespēju tikt uzklausītai saistībā ar grozītajiem reģistrācijas nosacījumiem un faktu, ka APF līdz 2018. gada 5. jūlijam nav iesniegusi pietiekamus dokumentus.

                     (11)

                        APF neiesniedza nekādus komentārus, atbildot uz Iestādes 2018. gada 10. augusta sākotnējo novērtējumu.

                     (12)

                     Iestāde uzskata, ka APF līdz Eiropas likumdevēja noteiktajam termiņam nav pierādījusi, ka tā atbilst grozītajiem reģistrācijas nosacījumiem, jo APF līdz 2018. gada 5. jūlijam iesniedza nepietiekamus dokumentus, proti, dokumentus tikai no LSNS (Slovākija) un NPD (Vācija). Ar abiem iesniegumiem nepietiek, lai pierādītu, ka APF atbilst grozītajiem reģistrācijas nosacījumiem vismaz vienā ceturtdaļā dalībvalstu.

                     (13)

                     Iestāde arī uzskata, ka LSNS un NPD iesniegumu pamatotības analīze nav nepieciešama, jo, neskatoties uz to, ka šie iesniegumi principā bija derīgi, lai pierādītu, ka APF atbilst grozītajiem reģistrācijas nosacījumiem divās dalībvalstīs, tas nemainītu faktu, ka APF līdz 2018. gada 5. jūlijam nebija iesniegusi pietiekamus dokumentus.

                     (14)

                     Saskaņā ar Regulas (ES, Euratom) Nr. 1141/2014 40.a panta 4. punktu Iestāde uzskata, ka APF līdz 2018. gada 5. jūlijam nav pierādījusi, ka tā atbilst grozītajiem reģistrācijas nosacījumiem un ka tādēļ APF no reģistra ir jāsvītro,

               IR PIEŅĒMUSI ŠO LĒMUMU.

            1. pants
            Partiju “Alianse mieram un brīvībai” svītro no reģistra.

            2. pants
            Šis lēmums ir adresēts

                           Alliance for Peace and Freedom

                           Sentier de Montigny 16

                           6060 Gilly

                           BELGIUM

            Briselē, 2018. gada 13. septembrī

                  Eiropas politisko partiju un Eiropas politisko fondu iestādes vārdā –

                  direktors

               M. ADAM

            (1)  OV L 317, 4.11.2014., 1. lpp.

            (2)  COM(2017) 481 final – 2017/0219 (COD).

            (3)  OV L 114 I, 4.5.2018., 1. lpp.


title: Padomes Lēmums (ES) 2018/1893 (2018. gada 16. jūlijs) par to, lai Eiropas Savienības vārdā parakstītu Nolīgumu vēstuļu apmaiņas veidā starp Eiropas Savienību un Marokas Karalisti par grozījumu izdarīšanu 1. un 4. protokolā Eiropas un Vidusjūras reģiona valstu nolīgumam par asociācijas izveidi starp Eiropas Kopienām un to dalībvalstīm, no vienas puses, un Marokas Karalisti, no otras puses

text:
                  6.12.2018

                  LV

                  Eiropas Savienības Oficiālais Vēstnesis

                  L 310/1

         PADOMES LĒMUMS (ES) 2018/1893
         (2018. gada 16. jūlijs)
         par to, lai Eiropas Savienības vārdā parakstītu Nolīgumu vēstuļu apmaiņas veidā starp Eiropas Savienību un Marokas Karalisti par grozījumu izdarīšanu 1. un 4. protokolā Eiropas un Vidusjūras reģiona valstu nolīgumam par asociācijas izveidi starp Eiropas Kopienām un to dalībvalstīm, no vienas puses, un Marokas Karalisti, no otras puses
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 5. punktu,
         ņemot vērā Eiropas Komisijas priekšlikumu,
         tā kā:

                     (1)

                     Eiropas un Vidusjūras reģiona valstu nolīgums par asociācijas izveidi starp Eiropas Kopienām un to dalībvalstīm, no vienas puses, un Marokas Karalisti, no otras puses (1) (“asociācijas nolīgums”), stājās spēkā 2000. gada 1. martā.

                     (2)

                     Kopš asociācijas nolīguma stāšanās spēkā Savienība turpināja stiprināt divpusējās attiecības ar Marokas Karalisti un tai piešķīra īpašu statusu.

                     (3)

                     Savienība nevēlas ietekmēt iznākumu Apvienoto Nāciju Organizācijas vadībā notiekošajam politiskajam procesam par Rietumsahāras galīgo statusu, un ir konsekventi apliecinājusi, ka iestājas par strīda atrisināšanu Rietumsahārā, ko Apvienoto Nāciju Organizācija pašlaik iekļāvusi sarakstā ar teritorijām, kurām nav savas pārvaldes, un ko šodien lielā mērā pārvalda Marokas Karaliste. Savienība pilnībā atbalsta Apvienoto Nāciju Organizācijas ģenerālsekretāra un viņa personiskā sūtņa centienus palīdzēt pusēm panākt taisnīgu, ilgstošu un savstarpēji pieņemamu politisku risinājumu, kurš nodrošinātu Rietumsahāras tautas pašnoteikšanos saskaņā ar vienošanos, kas atbilst Apvienoto Nāciju Organizācijas Statūtu mērķiem un principiem, kā noteikts Apvienoto Nāciju Organizācijas Drošības padomes rezolūcijās un jo īpaši Rezolūcijās 2152 (2014), 2218 (2015), 2385 (2016), 2351 (2017) un 2414 (2018).

                     (4)

                     Kopš stājās spēkā asociācijas nolīgums, Rietumsahāras izstrādājumi, kas apstiprināti kā izstrādājumi ar Marokas izcelsmi, tika importēti Savienībā, gūstot labumu no tarifa preferencēm, kuras noteiktas attiecīgajos minētā nolīguma noteikumos.

                     (5)

                     Tiesa spriedumā lietā C-104/16 P (2) tomēr ir norādījusi, ka asociācijas nolīgums attiecas tikai uz Marokas Karalistes teritoriju un neietver Rietumsahāru, kurai nav savas pārvaldes.

                     (6)

                     Būtu svarīgi nodrošināt to, ka netiek traucētas gadu gaitā attīstītās tirdzniecības plūsmas, vienlaikus izveidojot atbilstošas garantijas starptautisko tiesību, tostarp cilvēktiesību, aizsardzībai un ilgtspējīgai attīstībai attiecīgajās teritorijās. Padome 2017. gada 29. maijā pilnvaroja Komisiju sākt sarunas ar Marokas Karalisti nolūkā saskaņā ar Tiesas spriedumu izveidot juridisko pamatu, lai Rietumsahāras izcelsmes izstrādājumiem piešķirtu tarifa preferences, kas paredzētas asociācijas nolīgumā. Nolīgums starp Eiropas Savienību un Marokas Karalisti ir vienīgais līdzeklis, kā nodrošināt, ka uz Rietumsahāras izcelsmes izstrādājumiem attiecas preferenciāla izcelsme, jo Marokas iestādes ir vienīgās, kas var nodrošināt atbilstību noteikumiem, kuri vajadzīgi šādu preferenču piešķiršanai.

                     (7)

                     Komisija ir izvērtējusi šāda nolīguma iespējamo ietekmi uz ilgtspējīgu attīstību, jo īpaši saistībā ar tām priekšrocībām un trūkumiem, ar ko saskartos attiecīgie iedzīvotāji un kas izriet no Rietumsahāras izstrādājumiem piešķirtajām tarifa preferencēm, un ietekmi uz dabas resursu izmantošanu attiecīgajās teritorijās. Tarifu atvieglojumu ietekmi uz nodarbinātību, cilvēktiesībām un dabas resursu izmantošanu ir ļoti sarežģīti noteikt, jo tā pēc būtības ir netieša. Turklāt šajā sakarā nav viegli iegūt objektīvu informāciju.

                     (8)

                     Tomēr novērtējumā ir norādīts, ka kopumā ieguvumi Rietumsahāras ekonomikai, kas izriet no asociācijas nolīgumā paredzēto tarifa preferenču piešķiršanas Rietumsahāras izcelsmes izstrādājumiem, un jo īpaši spēcīgais sviras efekts ekonomikas izaugsmei un līdz ar to sociālajai attīstībai atsver trūkumus, kuri tika minēti apspriešanās procesā, piemēram, plašā dabas resursu, jo īpaši pazemes ūdens rezervju, izmantošana, attiecībā uz ko jau ir veikti pasākumi.

                     (9)

                     Tika lēsts, ka tarifa preferenču attiecināšana uz Rietumsahāras izcelsmes izstrādājumiem pozitīvi ietekmēs attiecīgos iedzīvotājus. Ir iespējams, ka šī ietekme turpināsies un nākotnē varētu pat palielināties. Novērtējums liecina, ka tarifa preferenču attiecināšana uz Rietumsahāras izstrādājumiem sekmēs nosacījumus ieguldījumiem un veicinās būtisku un strauju izaugsmi, kas ir labvēlīga vietējai nodarbinātībai. Tas, ka Rietumsahārā ir saimnieciskās un ražošanas darbības, kam lielā mērā būtu interese gūt labumu no tarifa preferencēm, kuras paredzētas asociācijas nolīgumā, parāda, ka tarifa preferenču nepiešķiršana būtiski apdraudētu Rietumsahāras eksportu, jo īpaši eksportu, kas attiecas uz zivsaimniecības produktiem un lauksaimniecības produktiem. Tiek lēsts, ka tarifa preferenču piešķiršanai vajadzētu pozitīvi ietekmēt Rietumsahāras ekonomikas attīstību, stimulējot ieguldījumus.

                     (10)

                     Ņemot vērā Tiesas spriedumā paustos apsvērumus par piekrišanu, Komisija sadarbībā ar Eiropas Ārējās darbības dienestu ir veikusi visus pašreizējā kontekstā saprātīgos un iespējamos pasākumus, lai pienācīgi iesaistītu attiecīgos iedzīvotājus nolūkā nodrošināt to piekrišanu nolīgumam. Tika veikta plaša apspriešanās, un to sociāli ekonomisko un politisko dalībnieku lielākā daļa, kuri piedalījās apspriešanās procesā, norādīja, ka atbalsta asociācijas nolīguma tarifa preferenču attiecināšanu uz Rietumsahāru. Tie, kas noraidīja tarifa preferenču attiecināšanu, galvenokārt uzskatīja, ka šāds nolīgums apstiprinātu Marokas pozīciju Rietumsahārā. Tomēr nekas šajā nolīgumā neļauj uzskatīt, ka tas atzītu Marokas suverenitāti pār Rietumsahāru. Turklāt Savienība turpinās ar pastiprinātiem centieniem atbalstīt procesu strīda atrisināšanai miermīlīgā ceļā, kas sākts un turpinās Apvienoto Nāciju Organizācijas vadībā.

                     (11)

                     Tāpēc Komisija Savienības vārdā ir risinājusi sarunas par Nolīgumu vēstuļu apmaiņas veidā starp Eiropas Savienību un Marokas Karalisti par grozījumu izdarīšanu asociācijas nolīguma 1. un 4. protokolā (“nolīgums”), kurš tika parafēts 2018. gada 31. janvārī.

                     (12)

                     Nolīgums palīdz realizēt mērķus, kurus Savienība tiecas sasniegt saskaņā ar Līguma par Eiropas Savienību 21. pantu.

                     (13)

                     Tādēļ nolīgums būtu jāparaksta,

               IR PIEŅĒMUSI ŠO LĒMUMU.

            1. pants
            Ar šo atļauj Savienības vārdā parakstīt Nolīgumu vēstuļu apmaiņas veidā starp Eiropas Savienību un Marokas Karalisti par grozījumu izdarīšanu 1. un 4. protokolā Eiropas un Vidusjūras reģiona valstu nolīgumam par asociācijas izveidi starp Eiropas Kopienām un to dalībvalstīm, no vienas puses, un Marokas Karalisti, no otras puses (“nolīgums”), ņemot vērā tā noslēgšanu (3).

            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.

            3. pants
            Šis lēmums stājas spēkā tā pieņemšanas dienā.

            Briselē, 2018. gada 16. jūlijā

                  Padomes vārdā

                  priekšsēdētāja

               F. MOGHERINI

            (1)  OV L 70, 18.3.2000., 2. lpp.

            (2)  Tiesas 2016. gada 21. decembra spriedums lietā C-104/16 P Padome/Front Polisario, ECLI:EU:C:2016:973.

            (3)  Nolīguma tekstu publicēs kopā ar lēmumu par tā noslēgšanu.


title: Komisijas Lēmums (ES) 2018/1905 (2018. gada 28. novembris) par ierosināto pilsoņu iniciatīvu “ES mēroga referendums par to, vai Eiropas pilsoņi vēlas, lai Apvienotā Karaliste paliek Eiropas Savienībā vai aiziet no tās” (izziņots ar dokumenta numuru C(2018) 8006)

text:
                  6.12.2018

                  LV

                  Eiropas Savienības Oficiālais Vēstnesis

                  L 310/27

         KOMISIJAS LĒMUMS (ES) 2018/1905
         (2018. gada 28. novembris)
         par ierosināto pilsoņu iniciatīvu “ES mēroga referendums par to, vai Eiropas pilsoņi vēlas, lai Apvienotā Karaliste paliek Eiropas Savienībā vai aiziet no tās”

               (izziņots ar dokumenta numuru C(2018) 8006)

         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 16. februāra Regulu (ES) Nr. 211/2011 par pilsoņu iniciatīvu (1) un jo īpaši tās 4. pantu,
         tā kā:

                     (1)

                     Par ierosinātās pilsoņu iniciatīvas “ES mēroga referendums par to, vai Eiropas pilsoņi vēlas, lai Apvienotā Karaliste paliek Eiropas Savienībā vai aiziet no tās” temats ir šāds: “Visiem Eiropas iedzīvotājiem vajazētu būt iespējai paust politisko viedokli par to, vai tie vēlas, lai Apvienotā Karaliste paliktu Eiropas Savienībā”.

                     (2)

                     Ierosinātās pilsoņu iniciatīvas galvenie mērķi: “Šis referendums nav saistošs plebiscīts, bet gan sabiedriskās domas aptauja. Eiropas Komisijai būtu jāatbalsta šī sabiedriskās domas aptauja, dodot iespēju Eiropas iedzīvotājiem visās 28 dalībvalstīs paust viedokli par to, vai Brexit būtu jānotiek vai ne. Mēs ceram, ka varam paļauties uz Eiropas Komisijas 100 % atbalstu, galvenokārt tāpēc, ka uzskatām, ka nav pieļaujams, ka visi Eiropas iedzīvotāji publiskā referendumā tika maldināti ar solījumiem un izteikumiem, kas nekādā veidā neatspoguļo realitāti.”

                     (3)

                     Līgums par Eiropas Savienību (LES) nostiprina Savienības pilsonību un turpina nostiprināt Savienības demokrātisko darbību, cita starpā nosakot, ka katram pilsonim ir tiesības piedalīties Savienības demokrātiskajā dzīvē, izmantojot Eiropas pilsoņu iniciatīvu.

                     (4)

                     Tālab pilsoņu iniciatīvai vajadzīgajām procedūrām un nosacījumiem jābūt skaidriem, vienkāršiem, viegli īstenojamiem un samērīgiem ar pilsoņu iniciatīvas būtību, lai tiktu veicināta pilsoņu līdzdalība un Savienība kļūtu viņiem pieejamāka.

                     (5)

                     Katras dalībvalsts tiesības izstāties no Eiropas Savienības ir ietvertas LES 50. panta 1. punktā, uz kura pamata ikviena dalībvalsts var nolemt izstāties no Savienības saskaņā ar savām konstitucionālajām prasībām.

                     (6)

                     Kaut arī Komisija nožēlo Apvienotās Karalistes lēmumu izstāties no Eiropas Savienības un to 2016. gada 24. jūnijā pauduši Eiropas Komisijas priekšsēdētājs Jean-Claude Juncker kopā ar Eiropas Parlamenta priekšsēdētāju Martin Schulz, Eiropadomes priekšsēdētāju Donald Tusk un Eiropas Savienības Padomes prezidentūras vadītāju Mark Rutte (2), Līgumos nav juridiska pamata, kas ļautu pieņemt tiesību aktu, kurš attiektos uz lēmumu pieņemšanas procesu dalībvalstī sakarā ar dalībvalsts paziņojumu par nodomu izstāties no Eiropas Savienības uz LES 50. panta pamata.

                     (7)

                     Šo iemeslu dēļ ierosinātā pilsoņu iniciatīva “ES mēroga referendums par to, vai Eiropas pilsoņi vēlas, lai Apvienotā Karaliste paliek Eiropas Savienībā vai aiziet no tās” acīmredzami neietilpst Komisijas pilnvarās Līgumu īstenošanas nolūkā iesniegt Savienības tiesību akta priekšlikumu regulas 4. panta 2. punkta b) apakšpunkta nozīmē kopsakarā ar tās 2. panta 1. punktu,

               IR PIEŅĒMUSI ŠO LĒMUMU.

            1. pants
            Ar šo tiek atteikts reģistrēt ierosināto pilsoņu iniciatīvu “ES mēroga referendums par to, vai Eiropas pilsoņi vēlas, lai Apvienotā Karaliste paliek Eiropas Savienībā vai aiziet no tās.”

            2. pants
            Šis lēmums ir adresēts ierosinātās pilsoņu iniciatīvas “ES mēroga referendums par to, vai Eiropas pilsoņi vēlas, lai Apvienotā Karaliste paliek Eiropas Savienībā vai aiziet no tās” organizētājiem (pilsoņu komitejas locekļiem), kurus kontaktpersonu statusā pārstāv Erich Hutter un Tanja Glušič.

            Briselē, 2018. gada 28. novembrī

                  Komisijas vārdā –

                  priekšsēdētāja vietnieks

               Frans TIMMERMANS

            (1)  OV L 65, 11.3.2011., 1. lpp.

            (2)  http://europa.eu/rapid/press-release_STATEMENT-16-2329_en.htm


Komisijas 29.11.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9087 - Mondi Štětí a.s / Holzindustrie Maresch GmbH / ECO-INVESTMENT a.s.) saskaņā ar Padomes Regulu (EK) Nr. 139/2004 (Autentisks ir tikai teksts vācu valodā)


title: Lēmums

text:
                  9.1.2019

                  LV

                  Eiropas Savienības Oficiālais Vēstnesis

                  C 8/1

         LĒMUMS
         (2019/C 8/01)
         EIROPAS PARLAMENTA ĢENERĀLSEKRETĀRS,

                     —

                     ŅEMOT VĒRĀ Padomes Regulu (EEK, Euratom, EOTK) Nr. 259/68 (1), kurā jaunākie grozījumi izdarīti ar Eiropas Parlamenta un Padomes 2013. gada 22. oktobra Regulu (ES, Euratom) Nr. 1023/2013, ar ko groza Eiropas Savienības Civildienesta noteikumus un Eiropas Savienības Pārējo darbinieku nodarbināšanas kārtību (2), un jo īpaši ņemot vērā šo noteikumu 30. pantu,

                     —

                     ŅEMOT VĒRĀ Eiropas Parlamenta Prezidija 2014. gada 13. janvāra lēmumu par pilnvaru nodošanu struktūrvienībai, kas ir kompetenta iecelt amatā, un struktūrvienībai, kas ir pilnvarota slēgt darba līgumus,

                     —

                     ŅEMOT VĒRĀ, ka 2018. gada 31. decembrī beidzas derīguma termiņš turpmāk minētajiem Eiropas Parlamenta rezerves sarakstiem:
                     AD/1/13, AST/4/11, AST/1/13, PE/168/S, PE/171/S, PE/185/S, PE/186/S,

                     —

                     ŅEMOT VĒRĀ Apvienotās komitejas atzinumu, ko tā sniedza 2018. gada 24. oktobra sanāksmē,

               IR PIEŅĒMIS ŠO LĒMUMU.

            Vienīgais pants
            Derīguma termiņš rezerves sarakstiem
            AD/1/13, AST/4/11, AST/1/13, PE/168/S, PE/171/S, PE/185/S, PE/186/S
            tiek pagarināts līdz 2019. gada 31. decembrim.

            Luksemburgā, 2018. gada 30. novembrī

                  Ģenerālsekretārs

               Klaus WELLE

            (1)  OV L 56, 4.3.1968., 1. lpp.

            (2)  OV L 287, 29.10.2013., 15. lpp.


title: Padomes Lēmums (ES) 2019/52 (2018. gada 20. decembris), ar ko pilnvaro sākt sarunas par nolīgumu, ar kuru groza esošo tarifa kvotu mājputnu gaļai un mājputnu gaļas izstrādājumiem un groza spēkā esošo tarifa režīmu citiem mājputnu gabaliem, kas iekļauts Asociācijas nolīguma starp Eiropas Savienību un tās dalībvalstīm, no vienas puses, un Ukrainu, no otras puses, 1. nodaļas I pielikuma A daļā

text:
                  14.1.2019

                  LV

                  Eiropas Savienības Oficiālais Vēstnesis

                  L 10/62

         PADOMES LĒMUMS (ES) 2019/52
         (2018. gada 20. decembris),
         ar ko pilnvaro sākt sarunas par nolīgumu, ar kuru groza esošo tarifa kvotu mājputnu gaļai un mājputnu gaļas izstrādājumiem un groza spēkā esošo tarifa režīmu citiem mājputnu gabaliem, kas iekļauts Asociācijas nolīguma starp Eiropas Savienību un tās dalībvalstīm, no vienas puses, un Ukrainu, no otras puses, 1. nodaļas I pielikuma A daļā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 3. un 4. punktu,
         ņemot vērā Eiropas Komisijas ieteikumu,
         tā kā:

                     (1)

                     Asociācijas nolīgums starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses (1) (“asociācijas nolīgums”), tika parakstīts Briselē 2014. gada 21. martā un 27. jūnijā. Tas tika provizoriski piemērots no 2016. gada 1. janvāra un stājās spēkā 2017. gada 1. septembrī.

                     (2)

                     Kopš 2016. gada vidus Savienībā no Ukrainas tiek importēts jauns mājputnu gabalu veids pēc tarifa pozīcijām CN 0207 13 70 (“citi gabali, svaigi vai atdzesēti”) un CN 0207 14 70 (“citi gabali, saldēti”). Šā importa apjoms 2018. gada pirmajos sešos mēnešos ir strauji pieaudzis un sasniedzis 25 000 tonnas. Saskaņā ar asociācijas nolīgumu šis imports var nonākt Savienības tirgū ar nulles nodokli bez jebkādiem kvantitatīviem ierobežojumiem.

                     (3)

                     Jaunā veida mājputnu gabals sastāv no parastās krūtiņas, kam ir klāt spārnu pleca kauli (humerus), un pēc pavisam nelielas Savienībā veiktas pārveidošanas to var Savienībā pārdot kā mājputnu krūtiņu. Tādēļ neierobežots šo gabalu imports var apdraudēt nosacījumus, saskaņā ar kuriem Savienībā atbilstīgi asociācijas nolīgumam var importēt parastās mājputnu krūtiņas, jo īpaši kvantitatīvos ierobežojumus tarifa kvotu veidā.

                     (4)

                     Tādēļ būtu jāuzsāk sarunas, lai noslēgtu nolīgumu, ar ko asociācijas nolīgumu groza attiecībā uz tarifa likmes kvotas apjomu mājputnu gaļai un mājputnu gaļas izstrādājumiem un vislielākās labvēlības nodokļa likmes atjaunošanu importam no Ukrainas virs minētās tarifa likmes kvotas,

               IR PIEŅĒMUSI ŠO LĒMUMU.

            1. pants
            Komisija ar šo tiek pilnvarota Savienības vārdā risināt sarunas par grozījumu Savienības tarifu sarakstā attiecībā uz divām tarifa pozīcijām – CN 0207 13 70 (“citi gabali, svaigi vai atdzesēti”) un CN 0207 14 70 (“citi gabali, saldēti”) – 1. nodaļas I pielikuma A daļā un attiecībā uz tarifa likmes kvotu mājputnu gaļai un mājputnu gaļas izstrādājumiem asociācijas nolīguma I pielikuma A daļas papildinājumā.

            2. pants
            Sarunas risina, pamatojoties uz Padomes sarunu norādēm, kas izklāstītas šā lēmuma papildinājumā.

            3. pants
            Sarunas risina, konsultējoties ar Tirdzniecības politikas komiteju, kā paredzēts Līguma par Eiropas Savienības darbību 207. panta 3. punkta trešajā daļā.

            4. pants
            Šis lēmums ir adresēts Komisijai.

            Briselē, 2018. gada 20. decembrī

                  Padomes vārdā –

                  priekšsēdētāja

               E. KÖSTINGER

            (1)  OV L 161, 29.5.2014., 3. lpp.


Komisijas 20.12.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9127 - Carlyle Partners VII Cayman, L.P. / Sedgwick, Inc.) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 17.12.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9152 - BCEC Management X Limited / Adria Luxco S.a r.l.) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 25.01.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9174 - AUNDE Group SE / Brose Fahrzeugteile GmbH & Co. KG, Coburg) saskaņā ar Padomes Regulu (EK) Nr. 139/2004 (Autentisks ir tikai teksts vācu valodā)


title: Padomes Lēmums (ES) 2017/2209 (2017. gada 25. septembris) par to, lai Savienības vārdā parakstītu un provizoriski piemērotu Nolīgumu par zinātnisko un tehnoloģisko sadarbību starp Eiropas Savienību un Alžīrijas Tautas Demokrātisko Republiku, kurā paredzēti noteikumi Alžīrijas Tautas Demokrātiskās Republikas dalībai partnerībā pētniecības un inovācijas jomā Vidusjūras reģionā (PRIMA)

text:
               1.12.2017

               LV

               Eiropas Savienības Oficiālais Vēstnesis

               L 316/1

         PADOMES LĒMUMS (ES) 2017/2209
   (2017. gada 25. septembris)
   par to, lai Savienības vārdā parakstītu un provizoriski piemērotu Nolīgumu par zinātnisko un tehnoloģisko sadarbību starp Eiropas Savienību un Alžīrijas Tautas Demokrātisko Republiku, kurā paredzēti noteikumi Alžīrijas Tautas Demokrātiskās Republikas dalībai partnerībā pētniecības un inovācijas jomā Vidusjūras reģionā (PRIMA)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 186. pantu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Parlamenta un Padomes Lēmums (ES) 2017/1324 (1) paredz Savienības dalību partnerībā pētniecības un inovācijas jomā Vidusjūras reģionā (“PRIMA”), ko kopīgi īsteno vairākas dalībvalstis.

               (2)

                  PRIMA mērķis ir īstenot kopīgu programmu nolūkā veidot pētniecības un inovācijas spējas un attīstīt zināšanas un kopīgus, inovatīvus risinājumus, kas paredzēti lauksaimniecības pārtikas ražošanas sistēmām, lai tās padarītu ilgtspējīgas, un integrētai ūdensapgādei un ūdens resursu apsaimniekošanai Vidusjūras reģionā, lai minētās sistēmas un minēto apgādi un apsaimniekošanu padarītu noturīgākas pret klimata pārmaiņām, efektīvākas, izmaksu ziņā lietderīgākas un ekoloģiski un sociāli ilgtspējīgākas un jau laikus palīdzētu risināt ūdens trūkuma, pārtikas nodrošinājuma, uztura, veselības, labklājības un migrācijas problēmas.

               (3)

                  PRIMA saskaņā ar vienādiem noteikumiem kopīgi īstenos vairākas dalībvalstis un trešās valstis (“iesaistītās valstis”), kas stingri iestājas par zinātnisku, pārvaldības un finansiālu integrāciju.

               (4)

               Alžīrijas Tautas Demokrātiskā Republika (“Alžīrija”) ir izteikusi vēlmi pievienoties PRIMA kā iesaistītā valsts un ar tādiem pašiem noteikumiem kā dalībvalstīm un Pētniecības un inovācijas pamatprogrammas “Apvārsnis 2020” (2014.–2020. gads) asociētajām trešām valstīm, kas iesaistījušās PRIMA.

               (5)

               Saskaņā ar Lēmuma (ES) 2017/1324 1. panta 2. punktu Alžīrija kļūst par PRIMA iesaistīto valsti, ja ar Savienību tiek noslēgts starptautisks nolīgums sadarbībai zinātnes un tehnoloģiju jomā, kurā ir paredzēti noteikumi Alžīrijas dalībai PRIMA.

               (6)

               2017. gada 30. maijā Padome pilnvaroja Komisiju Savienības vārdā sākt sarunas ar Alžīriju par Nolīgumu par zinātnisko un tehnoloģisko sadarbību starp Eiropas Savienību un Alžīrijas Tautas Demokrātisko Republiku, kurā paredzēti noteikumi Alžīrijas Tautas Demokrātiskās Republikas dalībai partnerībā pētniecības un inovācijas jomā Vidusjūras reģionā (PRIMA) (“nolīgums”), ja tiktu pieņemts Lēmums (ES) 2017/1324. Sarunas tika sekmīgi pabeigtas, nolīgumu parafējot.

               (7)

               Nolīgums būtu jāparaksta.

               (8)

               Lai nodrošinātu Alžīrijas dalību PRIMA no tās sākuma, nolīgums būtu jāpiemēro provizoriski, kamēr tiek pabeigtas procedūras, kas vajadzīgas, lai tas stātos spēkā,

         IR PIEŅĒMUSI ŠO LĒMUMU.
   1. pants
   Ar šo atļauj Savienības vārdā parakstīt Nolīgumu par zinātnisko un tehnoloģisko sadarbību starp Eiropas Savienību un Alžīrijas Tautas Demokrātisko Republiku, kurā paredzēti noteikumi Alžīrijas Tautas Demokrātiskās Republikas dalībai partnerībā pētniecības un inovācijas jomā Vidusjūras reģionā (PRIMA), ņemot vērā tā noslēgšanu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.
   3. pants
   Nolīgumu provizoriski piemēro no tā parakstīšanas dienas, kamēr tiek pabeigtas procedūras, kas vajadzīgas, lai tas stātos spēkā.
   4. pants
   Šis lēmums stājas spēkā tā pieņemšanas dienā.

      Briselē, 2017. gada 25. septembrī

            Padomes vārdā –

            priekšsēdētājs

         M. MAASIKAS

      (1)  Eiropas Parlamenta un Padomes Lēmums (ES) 2017/1324 (2017. gada 4. jūlijs) par Savienības dalību partnerībā pētniecības un inovācijas jomā Vidusjūras reģionā (PRIMA), ko kopīgi īsteno vairākas dalībvalstis (OV L 185, 18.7.2017., 1. lpp.).